જે દેશો સાથે ભારતને ડબલ ટેક્સેશન એવોઇડન્સ એગ્રિમેન્ટ હોય તેવા ફોરેન ઈન્સ્ટિટયુશનલ ઈન્વેસ્ટર્સ (એફઆઈઆઈ)ને મિનિમમ ઓલ્ટરનેટ ટેક્સમાંથી મુક્તિ આપવી જોઈએ એવી આવકવેરા વિભાગે માગ કરી છે. જો કેન્દ્ર સરકાર આવકવેરા વિભાગની આ માગ સ્વીકારે તો તેનો અર્થ એ છે કે, સરકારે રૃ. ૪૦ હજાર કરોડની જંગી આવક ગુમાવવી પડે. જો આવું થાય તો ઈન્વેસ્ટમેન્ટ સેન્ટિમેન્ટમાં પણ વધારો થાય. વર્ષ ૨૦૦૭-૦૮થી એફઆઈઆઈ અને આવકવેરા વિભાગ વચ્ચે 'મેટ' મુદ્દે ઘર્ષણ થઈ રહ્યું હોવાથી માર્કેટ સેન્ટિમેન્ટ પર નકારાત્મક અસર થઈ છે એમ નિષ્ણાતો જણાવી રહ્યા છે.